# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **Primaria Jijila**, cu sediul în Str. Principala, Nr. 77, Jijila, Judetul Tulcea, , înregistrată la APM Tulcea cu nr. 14422/07.12.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Tulcea decide, ca urmare a consultărilor desfăşurate în cadrul şedinţei Comisiei de Analiză Tehnică din data de 07.03.2016, că proiectul “**Construire scoala noua sat Jijila, comuna Jijila, judetul Tulcea**”, propus a fi amplasat în jud. Tulcea, comuna Jijila, str. Victoriei, nr.31, T32, Cc 1464, A 1465, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

Nu este cazul.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se află în ROSPA0073 Mǎcin Niculiţel

- amplasamentul se află în intravilanul localităţii Jijila, str. Victoriei, nr.31, T 32, Cc1464, A 1465, com. Jijila, județul Tulcea, pe teren cu folosintă actuală de Arabil, Curti Constructii. Pe amplasament nu au fost identificate specii și habitate protejate pentru protecția cărora a fost instituit ROSPA0073 Mǎcin Niculiţel.

Condiţiile de realizare a proiectului:

- Proiectul prevede executia unei constructii cu regimul de inaltime Parter si Etaj cu functiunea de scoala, pe o suprafata construita de 1478 mp ( compusa din : 14 Sali de clasa, 4 laboratoare, grupuri sanitare, biblioteca, cabinet medical, spatii pentru profesori si administratie, sala multifunctionala), alei pietonale pe o suprafata de 991 mp, platforme betonate pe o suprafata de1557 mp, alee pietruita auto pe o suprafata de 118 mp, si un loc de joaca copii pe o suprafata de 132 mp ;

Alimentarea cu apa se va realiza din reteaua stradala existent prin intermediul unui bransament nou;

Evacuarea apelor uzate se va realiza intr-un bazin vidanjabil cu o capacitate de 30 mc.

Organizarea de santier se va amplasa in incinta, in imediata apropiere a obiectivului de construit si va fi ocupata temporar si cuprinde urmatoarele : curatarea si nivelarea terenului, amenajarea platformelor, constructii sumare, ingradirea incintei.

- Pentru asigurarea integrității sitului Natura 2000 - ROSPA0073 Mǎcin Niculiţel, organizarea de șantier se va amplasa astfel încât să nu afecteze speciile și habitatele protejate.

-Deșeurile rezultate din activitatea de șantier vor fi colectate în pubele , în locuri special amenajate pe platformă și preluate de către firme de prestări servicii autorizate.

- Lucrările se vor executa strict în perimetrul destinat proiectului cu respectarea prevederilor din documentația tehnică prezentată;

- beneficiarul va respecta condiţiile impuse prin Certificatul de Urbanism nr.72 din 30.12.2014, emis de Primaria Comunei Jijila;

- beneficiarul va respecta Avizul Administratiei Parcului National Muntii Macinului – RA cu nr.01/05.01.2016;

- Se vor respecta prevederile legislaţiei de protecţie a mediului în vigoare .

- Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

- La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

- Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului planului, programului, proiectului sau al activităţii.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**SEF SERVICIU**

**AVIZE,ACORDURI,AUTORIZATII**

**Ing.Camelia MICU**

Intocmit,

Consilier asistent

Ing. Elizabeth VARZARU

Nr.A.A.A……..…../ ……...........2016